02019R0979 — HR — 17.09.2020 — 001.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

►B DELEGIRANA UREDBA KOMISIJE (EU) 2019/979 оd 14. ožujka 2019. o dopuni Uredbe (EU) 2017/1129 Europskog parlamenta i Vijeća o regulatornim tehničkim standardima o ključnim financijskim informacijama iz sažetka prospekta, objavi i razvrstavanju prospekata, oglašavanju vrijednosnih papira, dopunama prospekta i portalu za obavješćivanje te o stavljanju izvan snage Delegirane uredbe Komisije (EU) br. 382/2014 i Delegirane uredbe Komisije (EU) 2016/301 (Tekst značajan za EGP) ( L 166 21.6.2019, 1)

Koju je izmijenila:









▼B

DELEGIRANA UREDBA KOMISIJE (EU) 2019/979

оd 14. ožujka 2019.

o dopuni Uredbe (EU) 2017/1129 Europskog parlamenta i Vijeća o regulatornim tehničkim standardima o ključnim financijskim informacijama iz sažetka prospekta, objavi i razvrstavanju prospekata, oglašavanju vrijednosnih papira, dopunama prospekta i portalu za obavješćivanje te o stavljanju izvan snage Delegirane uredbe Komisije (EU) br. 382/2014 i Delegirane uredbe Komisije (EU) 2016/301

(Tekst značajan za EGP)







POGLAVLJE I.

KLJUČNE FINANCIJSKE INFORMACIJE IZ SAŽETKA PROSPEKTA







ODJELJAK 1.

Sadržaj ključnih financijskih informacija iz sažetka prospekta

Članak 1.

Minimalni sadržaj ključnih financijskih informacija iz sažetka prospekta

1. Ključne financijske informacije iz sažetka prospekta sastoje se od financijskih informacija utvrđenih u prilozima Delegiranoj uredbi Komisije (EU) 2019/980 ( 1 ).

2. Ako informacije navedene u odgovarajućim tablicama iz priloga od I. do VI. ovoj Uredbi nisu uključene u izdavateljeve financijske izvještaje, izdavatelj umjesto toga objavljuje odgovarajuću stavku iz svojih financijskih izvještaja.

3. Izdavatelj u sažetak prospekta može uključiti dodatne točke ili alternativne pokazatelje uspješnosti ako su to ključne financijske informacije o izdavatelju ili o vrijednosnim papirima koji su ponuđeni ili uvršteni za trgovanje na uređenom tržištu. Za potrebe prve rečenice alternativni pokazatelji uspješnosti znače financijski pokazatelji prošle ili buduće financijske uspješnosti, financijskog položaja ili novčanih tokova, osim financijskih pokazatelja definiranih u primjenjivom okviru financijskog izvještavanja.

4. Izdavatelji koji ne pripadaju nijednoj vrsti izdavatelja utvrđenih u člancima od 2. do 8. dostavljaju ključne financijske informacije navedene u tablicama za koje smatraju da najbliže odgovaraju vrstama izdanih vrijednosnih papira.

5. Ključne financijske informacije navode se za razdoblje određeno Delegiranom uredbom (EU) 2019/980 za vrstu izdanja i vrstu vrijednosnih papira koji se izdaju.

Članak 2.

Ključne financijske informacije za nefinancijske subjekte koji izdaju vlasničke vrijednosne papire

Ako je izdavatelj nefinancijski subjekt koji izdaje vlasničke vrijednosne papire, sažetak prospekta sadržava ključne financijske informacije iz tablica u Prilogu I.

Članak 3.

Ključne financijske informacije za nefinancijske subjekte koji izdaju nevlasničke vrijednosne papire

Ako je izdavatelj nefinancijski subjekt koji izdaje nevlasničke vrijednosne papire, sažetak prospekta sadržava ključne financijske informacije iz tablica u Prilogu II.

Članak 4.

Ključne financijske informacije za kreditne institucije

Ako je izdavatelj kreditna institucija, sažetak prospekta sadržava ključne financijske informacije iz tablica u Prilogu III.

Članak 5.

Ključne financijske informacije za društva za osiguranje

Ako je izdavatelj društvo za osiguranje, sažetak prospekta sadržava ključne financijske informacije iz tablica u Prilogu IV.

Članak 6.

Ključne financijske informacije za subjekte posebne namjene koji izdaju vrijednosne papire osigurane imovinom

Ako je izdavatelj subjekt posebne namjene koji izdaje vrijednosne papire osigurane imovinom, sažetak prospekta sadržava ključne financijske informacije iz tablica u Prilogu V.

Članak 7.

Ključne financijske informacije za zatvorene fondove

Ako je izdavatelj zatvoreni fond, sažetak prospekta sadržava ključne financijske informacije iz tablica u Prilogu VI.

Članak 8.

Ključne financijske informacije za jamce

Ako je jamstvo priloženo vrijednosnim papirima, ključne financijske informacije o jamcu navode se kao da je jamac izdavatelj iste vrste vrijednosnog papira koji je predmet jamstva, pri čemu se koriste tablice iz priloga od I. do VI. Ako se jamstvo daje za vrijednosne papire osigurane imovinom, ključne financijske informacije o jamcu navode se kao da je jamac izdavatelj odnosnih vrijednosnih papira.







ODJELJAK 2.

Oblik ključnih financijskih informacija iz sažetka prospekta

Članak 9.

Oblik ključnih financijskih informacija iz sažetka prospekta

1. Ključne financijske informacije navode se u tabličnom obliku u skladu s tablicama iz priloga od I. do VI. ovoj Uredbi.

2. Smatra se da su takve sve povijesne financijske informacije iz sažetka prospekta, koje nisu preuzete iz financijskih izvještaja.

3. Ako pro forma informacije koje se uključuju u sažetak prospekta utječu na ključne financijske informacije iz relevantne tablice iz priloga od I. do VI. ovoj Uredbi, te se pro forma informacije navode u dodatnim stupcima u tablicama iz priloga od I. do VI. ovoj Uredbi ili u zasebnoj tablici. Ako je to potrebno radi njihova razumijevanja, uz pro forma informacije prilaže se kratko objašnjenje brojčanih podataka navedenih u dodatnim stupcima ili u zasebnoj tablici.

Ako su u slučaju značajne promjene bruto vrijednosti u prospekt uključene samo kvalitativne informacije, izjava o tome uključuje se u sažetak tog prospekta.

4. Ako izdavatelj ima složenu financijsku povijest kako je navedeno u članku 18. Delegirane uredbe (EU) 2019/980, ključne financijske informacije iz sažetka prospekta navode se na način koji je u skladu s prospektom i uporabom odgovarajućih tablica iz priloga od I. do VI. ovoj Uredbi.







POGLAVLJE II.

OBJAVA PROSPEKTA

Članak 10.

Objava prospekta

1. Ako su u prospektu, neovisno o tome je li u obliku jedinstvenog dokumenta ili se sastoji od zasebnih dokumenata, navedene poveznice na internetske stranice, on mora sadržavati izjavu o tome da informacije na internetskim stranicama nisu dio prospekta i da ih nadležno tijelo nije provjerilo niti odobrilo. Taj se zahtjev ne primjenjuje na poveznice na informacije uključene upućivanjem.

2. Ako se prospekt objavljuje u skladu s člankom 21. stavkom 2. Uredbe (EU) 2017/1129, poduzimaju se mjere na internetskim stranicama za objavu prospekta u cilju izbjegavanja ciljanja rezidenta država članica ili trećih zemalja u kojima vrijednosni papiri nisu javno ponuđeni.







POGLAVLJE III.

STROJNO ČITLJIVI PODACI ZA RAZVRSTAVANJE PROSPEKATA

Članak 11.

Podaci za razvrstavanje prospekata

Pri dostavljanju elektroničkog primjerka odobrenog prospekta, uključujući svih njegovih dopuna i konačnih uvjeta, ako je primjenjivo, nadležno tijelo ESMA-i dostavlja i relevantne popratne podatke za razvrstavanje prospekata u skladu s tablicama iz Priloga VII. ovoj Uredbi.

Članak 12.

Praktični aranžmani kojima se osigurava strojna čitljivost podataka

Nadležno tijelo dostavlja popratne podatke iz članka 11. u uobičajenom formatu XML i u skladu s formatom i standardima iz tablica u Prilogu VII.







POGLAVLJE IV.

OGLASI

Članak 13.

Identifikacija prospekta

Ako se na izdavatelja, ponuditelja ili osobu koja traži uvrštenje za trgovanje na uređenom tržištu primjenjuje obveza sastavljanja prospekta, u oglasu se prospekt jasno identificira na sljedeći način:

(a) jasnim navođenjem internetske stranice na kojoj je prospekt objavljen ili će se objaviti, ako se oglas distribuira u pisanom obliku neelektroničkim putem;

(b) uključivanjem poveznice na prospekt i relevantne konačne uvjete osnovnog prospekta ako se oglas distribuira u pisanom obliku i elektroničkim putem ili uključivanjem poveznice na internetsku stranicu na kojoj će prospekt biti objavljen ako još nije objavljen;

(c) uključivanjem točnih informacija o tome gdje se prospekt može dobiti i točnih informacija o ponudi vrijednosnih papira ili uvrštenju za trgovanje na uređenom tržištu na koje se odnosi, ako se oglas distribuira u obliku ili na način koji nije obuhvaćen točkama (a) ili (b).

Članak 14.

Obvezni sadržaj

1. Oglasi koji se distribuiraju potencijalnim malim ulagateljima uključuju sljedeće elemente:

(a) uočljivu riječ „oglas”. Ako se oglas širi usmeno, svrha priopćenja mora biti jasno određena na početku poruke;

(b) izjavu da se odobrenje prospekta ne bi trebalo smatrati odobrenjem vrijednosnih papira ponuđenih ili uvrštenih za trgovanje na uređenom tržištu ako oglas sadržava upućivanje na prospekt koji je odobrilo nadležno tijelo;

(c) preporuku da potencijalni ulagatelji pročitaju prospekt prije donošenja odluke o ulaganju kako bi u potpunosti razumjeli potencijalne rizike i koristi povezane s odlukom o ulaganju u vrijednosne papire ako oglas sadržava upućivanje na prospekt koji je odobrilo nadležno tijelo;

(d) upozorenje o razumijevanju kako je propisano člankom 8. stavkom 3. točkom (b) Uredbe (EU) br. 1286/2014 Europskog parlamenta i Vijeća ( 2 ) pri čemu: i. oglas se odnosi na složene vrijednosne papire osim financijskih instrumenata iz članka 25. stavka 4. točke (a) podtočaka i., ii. i vi. Direktive br. 2014/65/EU Europskog parlamenta i Vijeća ( 3 ) i; ii. upozorenje o razumijevanju uključeno je ili će biti uključeno u sažetak prospekta.

2. Oglasi u pisanom obliku koji se distribuiraju potencijalnim malim ulagateljima moraju se oblikom i duljinom dovoljno razlikovati od prospekta kako ih se ne bi zamijenilo s prospektom.

Članak 15.

Distribucija oglasa

1. Oglasi distribuirani potencijalnim ulagateljima mijenjaju se u sljedećim slučajevima:

(a) dopuna prospekta naknadno je objavljena u skladu s člankom 23. Uredbe (EU) 2017/1129;

(b) zbog značajnog novog čimbenika, bitne pogreške ili bitne netočnosti koji su navedeni u dodatku prethodno distribuirani oglas je bitno netočan ili dovodi do zablude.

Prvi podstavak ne primjenjuje se nakon konačnog zaključenja javne ponude ili nakon početka trgovanja na uređenom tržištu, ovisno o tome što nastupi kasnije.

2. Oglasi koji su izmijenjeni kako je navedeno u stavku 1. distribuiraju se potencijalnim ulagateljima bez nepotrebne odgode nakon što se objave dopune prospektu te sadržavaju sljedeće:

(a) jasno upućivanje na netočnu ili obmanjujuću verziju oglasa;

(b) objašnjenje da je oglas izmijenjen jer sadržava bitno netočne ili obmanjujuće informacije;

(c) jasan opis razlika između dviju verzija oglasa.

3. Osim u slučaju oglasa distribuiranih u usmenom obliku, oglasi izmijenjeni u skladu sa stavkom 1. distribuiraju se barem istim putem kao i prethodni oglas.

Članak 16.

Informacije o ponudama vrijednosnih papira

1. Informacije objavljene u usmenom ili pisanom obliku koje se odnose na javnu ponudu vrijednosnih papira ili njihovo uvrštenje za trgovanje na uređenom tržištu, u obliku oglasa ili u druge svrhe, ne smiju:

(a) biti proturječne informacijama iz prospekta;

(b) se odnositi na informacije koje su proturječne informacijama iz prospekta;

(c) sadržavati informacije iz prospekta kojima se prenosi iskrivljena slika, uključujući većim isticanjem negativnih aspekata takvih informacija u odnosu na pozitivne, izostavljanjem ili selektivnim navođenjem određenih informacija;

(d) sadržavati alternativne pokazatelje uspješnosti, osim ako su oni sadržani u prospektu.

2. Za potrebe stavka 1. informacije iz prospekta koji je već objavljen sastoje se od informacija uključenih u prospekt ili, ako se prospekt naknadno objavljuje, informacija koje će se uključiti u prospekt.

3. Za potrebe stavka 1. točke (d) alternativni pokazatelji uspješnosti uključuju financijske pokazatelje prošle ili buduće financijske uspješnosti, financijskog položaja ili novčanih tokova, osim financijskih pokazatelja definiranih u primjenjivom okviru financijskog izvještavanja.

Članak 17.

Postupak za suradnju nadležnih tijela

1. Ako nadležno tijelo države članice u kojoj se oglas distribuira smatra da sadržaj tog oglasa ne odgovara informacijama iz prospekta, ono može od nadležnog tijela matične države članice zatražiti pomoć. Ako se to od njega zahtijeva, nadležno tijelo države članice u kojoj se oglas distribuira dostavlja nadležnom tijelu matične države članice sljedeće informacije:

(a) razloge zbog kojih smatra da sadržaj oglasa ne odgovara informacijama iz prospekta;

(b) relevantni oglas i, prema potrebi, prijevod oglasa na jezik na kojem je prospekt sastavljen ili na jezik koji je uobičajen u području međunarodnih financija.

2. Nadležno tijelo matične države članice čim prije dostavlja nadležnom tijelu države članice u kojoj se oglas distribuira rezultate svoje ocjene usklađenosti oglasa s informacijama iz prospekta.







POGLAVLJE V.

DOPUNE PROSPEKTA

Članak 18.

Objava dopune prospekta

1. Dopuna prospekta objavljuje se u sljedećim slučajevima:

(a) nove revidirane godišnje financijske izvještaje objavljuje neki od sljedećih izdavatelja: ▼M1 i. izdavatelj čiji se prospekt odnosi na dionice ili druge prenosive vrijednosne papire istovjetne dionicama; ii. izdavatelj odnosnih dionica ili drugih prenosivih vrijednosnih papira istovjetnih dionicama u slučaju vrijednosnih papira iz članka 19. stavka 2. ili članka 20. stavka 2. Delegirane uredbe (EU) 2019/980; ▼B iii. izdavatelj odnosnih dionica iz potvrde o deponiranim dionicama iz članaka 6. i 14. Delegirane uredbe (EU) 2019/980;

(b) izdavatelj objavljuje predviđanje ili procjenu dobiti, ako predviđanje ili procjena dobiti moraju biti uključeni u prospekt u skladu s Delegiranom uredbom (EU) 2019/980;

(c) izmjena ili povlačenje predviđanja ili procjene dobiti uključena je u prospekt;

(d) promijenila se kontrola u odnosu na: ▼M1 i. izdavatelja čiji se prospekt odnosi na dionice ili druge prenosive vrijednosne papire istovjetne dionicama; ii. izdavatelja odnosnih dionica ili drugih prenosivih vrijednosnih papira istovjetnih dionicama ako se prospekt odnosi na vrijednosne papire iz članka 19. stavka 2. ili članka 20. stavka 2. Delegirane uredbe (EU) 2019/980; ▼B iii. izdavatelja odnosnih dionica iz potvrde o deponiranim dionicama iz članaka 6. i 14. Delegirane uredbe (EU) 2019/980;

▼M1

(e) treće strane daju novu ponudu za preuzimanje kako je definirana u članku 2. stavku 1. točki (a) Direktive 2004/25/EZ Europskog parlamenta i Vijeća ( 4 ) ili rezultat ponude za preuzimanje postane dostupan za bilo što od sljedećeg: i. kapital izdavatelja ako se prospekt odnosi na dionice ili druge prenosive vrijednosne papire istovjetne dionicama; ii. kapital izdavatelja odnosnih dionica ili drugih prenosivih vrijednosnih papira istovjetnih dionicama ako se prospekt odnosi na vrijednosne papire iz članka 19. stavka 2. ili članka 20. stavka 2. Delegirane uredbe (EU) 2019/980; iii. kapital izdavatelja odnosnih dionica iz potvrde o deponiranim dionicama ako je prospekt sastavljen u skladu s člancima 6. i 14. Delegirane uredbe (EU) 2019/980;

▼B

(f) izjava o obrtnom kapitalu koja je uključena u prospekt dovoljna je ili nedovoljna za postojeće zahtjeve izdavatelja u odnosu na: ▼M1 i. dionice ili druge prenosive vrijednosne papire istovjetne dionicama; ii. vrijednosne papire iz članka 19. stavka 2. Delegirane uredbe (EU) 2019/980; ▼B iii. potvrde o deponiranim dionicama iz članaka 6. i 14. Delegirane uredbe (EU) 2019/980;

(g) izdavatelj traži uvrštenje za trgovanje na najmanje još jednom uređenom tržištu u najmanje još jednoj državi članici ili namjerava javno ponuditi vrijednosne papire u barem još jednoj državi članici koja nije navedena u prospektu;

▼M1

(h) u slučaju prospekta koji se odnosi na dionice ili druge prenosive vrijednosne papire istovjetne dionicama ili na vrijednosne papire iz članka 19. stavka 2. ili članka 20. stavka 2. Delegirane uredbe (EU) 2019/980, vjerojatno je da će nova značajna financijska obveza dovesti do značajne promjene bruto vrijednosti kako je definirana u članku 1. točki (e) te delegirane uredbe;

▼B

(i) povećao se ukupni nominalni iznos programa ponude.







POGLAVLJE VI.

TEHNIČKI ARANŽMANI ZA FUNKCIONIRANJE PORTALA ZA OBAVJEŠĆIVANJE

Članak 19.

Učitavanje dokumenata i popratnih podataka

Pri učitavanju svih dokumenata iz članka 25. stavka 6. Uredbe (EU) 2017/1129 na portal za obavješćivanje, nadležno tijelo osigurava da su ti dokumenti u elektroničkom obliku koji se može pretraživati i koji se ne može mijenjati te da su im priloženi podaci koji se odnose na te dokumente, kako je navedeno u tablicama u Prilogu VII. ovoj Uredbi u uobičajenom formatu XML.

Članak 20.

Obrada dokumenata i popratnih podataka te slanje obavijesti o tome

1. ESMA osigurava da portal za obavješćivanje automatski obrađuje i provjerava sve učitane dokumente i popratne podatke te obavješćuje nadležno tijelo koje ih učitava o tome je li učitavanje bilo uspješno i je li se prilikom učitavanju dogodila neka pogreška.

2. ESMA osigurava da portal za obavješćivanje šalje obavijesti o učitanim dokumentima i popratnim podacima relevantnim nadležnim tijelima.

Članak 21.

Preuzimanje dokumenata i popratnih podataka

ESMA osigurava da su na portalu za obavješćivanje relevantnim nadležnim tijelima dostupni učitani dokumenti i popratni podaci.







POGLAVLJE VII.

ZAVRŠNE ODREDBE

Članak 22.

Stavljanje izvan snage

Delegirana uredba (EU) br. 382/2014 stavlja se izvan snage.

Delegirana uredba (EU) 2016/301 stavlja se izvan snage.

▼M1

Članak 22.a

Sažeci prospekata odobrenih između 21. srpnja 2019. i 16. rujna 2020. za nefinancijske subjekte koji izdaju vlasničke vrijednosne papire

Sažeci prospekata koji sadržavaju informacije iz tablice 3. Priloga I. i odobreni između 21. srpnja 2019. i 16. rujna 2020. ostaju valjani do kraja valjanosti tih prospekata.

▼B

Članak 23.

Stupanje na snagu

Ova Uredba stupa na snagu dvadesetog dana od dana objave u Službenom listu Europske unije.

Primjenjuje se od 21. srpnja 2019.

Ova je Uredba u cijelosti obvezujuća i izravno se primjenjuje u svim državama članicama.









PRILOG I.

NEFINANCIJSKI SUBJEKTI (VLASNIČKI VRIJEDNOSNI PAPIRI)

— Unos s oznakom „*” odnosi se na obvezne odnosno odgovarajuće informacije ako izdavatelj ne primjenjuje međunarodne standarde financijskog izvještavanja (MSFI). Izdavatelj može pod drugačijim naslovom navesti informacije koje su suštinski jednake onima iz tablice ako se u njegovim financijskim izvještajima koristi taj drugačiji naslov.

— Unos s oznakom „#” znači da je informacija obvezna ako se pojavljuje drugdje u prospektu.

— Unos s oznakom „~” za zatvorene fondove odnosi se na ulaganja po fer vrijednosti kroz dobit ili gubitak na datum koji je jednak datumu neto vrijednosti imovine.







Tablica 1. Račun dobiti i gubitka nefinancijskih subjekata (vlasnički vrijednosni papiri) Godina Godina –1 Godina –2 Razdoblje tijekom godine Usporedno razdoblje iz prethodne godine *Ukupni prihodi *Operativna dobit ili gubitak ili drugi sličan pokazatelj financijske uspješnosti koji izdavatelj koristi u financijskim izvještajima *Neto dobit ili gubitak (za konsolidirane financijske izvještaje neto dobit ili gubitak koji se mogu pripisati imateljima vlasničkih vrijednosnih papira matičnog društva) #Rast prihoda u odnosu na prethodnu godinu #Marža operativne dobiti #Neto profitna marža #Zarada po dionici







Tablica 2. Bilanca nefinancijskih subjekata (vlasnički vrijednosni papiri) Godina Godina –1 Godina –2 Razdoblje tijekom godine *Ukupna imovina *Ukupni kapital #Neto financijski dug (dugoročni plus kratkoročni dug minus novac)

▼M1







Tablica 3. Izvještaj o novčanim tokovima nefinancijskih subjekata (vlasnički vrijednosni papiri) Godina Godina –1 Godina –2 Razdoblje tijekom godine Usporedno razdoblje iz prethodne godine *Relevantni neto novčani tokovi od poslovnih aktivnosti i/ili novčani tokovi od investicijskih aktivnosti i/ili novac od financijskih aktivnosti

▼B









PRILOG II.

NEFINANCIJSKI SUBJEKTI (NEVLASNIČKI VRIJEDNOSNI PAPIRI)

— Unos s oznakom „*” odnosi se na obvezne odnosno odgovarajuće informacije ako izdavatelj ne primjenjuje međunarodne standarde financijskog izvještavanja (MSFI). Izdavatelj može pod drugačijim naslovom navesti informacije koje su suštinski jednake onima iz tablice ako se u njegovim financijskim izvještajima koristi taj drugačiji naslov.

— Unos s oznakom „#” znači da je informacija obvezna ako se pojavljuje drugdje u prospektu.

— Unos s oznakom „~” za zatvorene fondove odnosi se na ulaganja po fer vrijednosti kroz dobit ili gubitak na datum koji je jednak datumu neto vrijednosti imovine.







Tablica 1. Račun dobiti i gubitka za nevlasničke vrijednosne papire Godina Godina –1 Razdoblje tijekom godine Usporedno razdoblje iz prethodne godine *Operativna dobit ili gubitak ili drugi sličan pokazatelj financijske uspješnosti koji izdavatelj koristi u financijskim izvještajima







Tablica 2. Bilanca za nevlasničke vrijednosne papire Godina Godina –1 Razdoblje tijekom godine *Neto financijski dug (dugoročni plus kratkoročni dug minus novac) #Kratkoročni omjer (kratkoročna imovina/kratkoročne obveze) #Omjer duga i kapitala (ukupne obveze/ukupni dioničarski kapital) #Koeficijent pokrivenosti kamata (operativna dobit/rashodi za kamate)







Tablica 3. Izvještaj o novčanim tokovima za nevlasničke vrijednosne papire Godina Godina –1 Razdoblje tijekom godine Usporedno razdoblje iz prethodne godine *Neto novčani tokovi od poslovnih aktivnosti *Neto novčani tokovi od financijskih aktivnosti *Neto novčani tokovi od investicijskih aktivnosti









PRILOG III.

KREDITNE INSTITUCIJE (VLASNIČKI I NEVLASNIČKI VRIJEDNOSNI PAPIRI)

— Unos s oznakom „*” odnosi se na obvezne odnosno odgovarajuće informacije ako izdavatelj ne primjenjuje međunarodne standarde financijskog izvještavanja (MSFI). Izdavatelj može pod drugačijim naslovom navesti informacije koje su suštinski jednake onima iz tablice ako se u njegovim financijskim izvještajima koristi taj drugačiji naslov.

— Unos s oznakom „#” znači da je informacija obvezna ako se pojavljuje drugdje u prospektu.

— Unos s oznakom „~” za zatvorene fondove odnosi se na ulaganja po fer vrijednosti kroz dobit ili gubitak na datum koji je jednak datumu neto vrijednosti imovine.







Tablica 1. Račun dobiti i gubitka kreditnih institucija Godina Godina –1 Godina –2 (1) Razdoblje tijekom godine Usporedno razdoblje iz prethodne godine *Neto prihod od kamata (ili ekvivalent) *Neto prihod od naknada i provizija *Neto gubitak zbog umanjenja vrijednosti financijske imovine *Neto prihod od trgovanja *Pokazatelj financijske uspješnosti koju izdavatelj koristi u financijskim izvještajima, npr. operativna dobit *Neto dobit ili gubitak (za konsolidirane financijske izvještaje neto dobit ili gubitak koji se mogu pripisati imateljima vlasničkih vrijednosnih papira matičnog društva) #Zarada po dionici (samo za izdavatelje redovnih dionica) (1) Navesti ključne financijske informacije za godine na koje se primjenjuje relevantni zahtjev za informacije u skladu s Delegiranom uredbom (EU) 2019/980.







Tablica 2. Bilanca kreditnih institucija Godina Godina –1 Godina –2 (1) Razdoblje tijekom godine #Vrijednost kao ishod posljednjeg postupka nadzorne provjere i ocjene *Ukupna imovina *Nadređeni dug *Podređeni dug *Krediti i potraživanja od klijenata (neto) *Depoziti klijenata *Ukupni kapital #Loši krediti (na temelju neto knjigovodstvene vrijednosti)/krediti i potraživanja #Stopa redovnog osnovnog kapitala ili druga relevantna stopa adekvatnosti kapitala, ovisno o izdanju #Stopa ukupnog kapitala #Omjer financijske poluge izračunan u skladu s primjenjivim regulatornim okvirom (1) Navesti ključne financijske informacije za godine na koje se primjenjuje relevantni zahtjev za informacije u skladu s Delegiranom uredbom (EU) 2019/980.









PRILOG IV.

DRUŠTVA ZA OSIGURANJE (VLASNIČKI I NEVLASNIČKI VRIJEDNOSNI PAPIRI)

— Unos s oznakom „*” odnosi se na obvezne odnosno odgovarajuće informacije ako izdavatelj ne primjenjuje međunarodne standarde financijskog izvještavanja (MSFI). Izdavatelj može pod drugačijim naslovom navesti informacije koje su suštinski jednake onima iz tablice ako se u njegovim financijskim izvještajima koristi taj drugačiji naslov.

— Unos s oznakom „#” znači da je informacija obvezna ako se pojavljuje drugdje u prospektu.

— Unos s oznakom „~” za zatvorene fondove odnosi se na ulaganja po fer vrijednosti kroz dobit ili gubitak na datum koji je jednak datumu neto vrijednosti imovine.







Tablica 1. Račun dobiti i gubitka društava za osiguranje Godina Godina –1 Godina –2 (1) Razdoblje tijekom godine Usporedno razdoblje iz prethodne godine *Neto premije *Neto naknade i odštetni zahtjevi *Dobit prije poreza *Operativna dobit (u segmentima životnog i neživotnog osiguranja) *Neto dobit ili gubitak (za konsolidirane financijske izvještaje neto dobit ili gubitak koji se mogu pripisati imateljima vlasničkih vrijednosnih papira matičnog društva) #Rast prihoda u odnosu na prethodnu godinu (neto premije) #Zarada po dionici (samo za izdavatelje redovnih dionica) (1) Navesti ključne financijske informacije za godine na koje se primjenjuje relevantni zahtjev za informacije u skladu s Delegiranom uredbom (EU) 2019/980.







Tablica 2. Bilanca društava za osiguranje Godina Godina –1 Godina –2 (1) Razdoblje tijekom godine *Ulaganja, uključujući financijsku imovinu iz ugovora povezanih s udjelima u investicijskim fondovima *Ukupna imovina *Obveze po ugovorima o osiguranju *Financijske obveze *Ukupne obveze *Ukupni kapital #Stopa solventnosti (stopa solventnosti u skladu s okvirom Solventnost II) ili drugi relevantni bonitetni zahtjev o adekvatnosti kapitala, ovisno o izdanju #Omjer zaduženosti #Kombinirani omjer (naknade štete + rashodi/premije u obračunskom razdoblju) (1) Navesti ključne financijske informacije za godine na koje se primjenjuje relevantni zahtjev za informacije u skladu s Delegiranom uredbom (EU) 2019/980.









PRILOG V.

SUBJEKTI POSEBNE NAMJENE KOJI IZDAJU VRIJEDNOSNE PAPIRE OSIGURANE IMOVINOM

— Unos s oznakom „*” odnosi se na obvezne odnosno odgovarajuće informacije ako izdavatelj ne primjenjuje međunarodne standarde financijskog izvještavanja (MSFI). Izdavatelj može pod drugačijim naslovom navesti informacije koje su suštinski jednake onima iz tablice ako se u njegovim financijskim izvještajima koristi taj drugačiji naslov.

— Unos s oznakom „#” znači da je informacija obvezna ako se pojavljuje drugdje u prospektu.

— Unos s oznakom „~” za zatvorene fondove odnosi se na ulaganja po fer vrijednosti kroz dobit ili gubitak na datum koji je jednak datumu neto vrijednosti imovine.







Tablica 1. Račun dobiti i gubitka subjekata posebne namjene koji izdaju vrijednosne papire osigurane imovinom Godina Godina –1 *Neto dobit ili gubitak







Tablica 2. Bilanca subjekata posebne namjene koji izdaju vrijednosne papire osigurane imovinom Godina Godina –1 *Ukupna imovina *Ukupne obveze *Financijska imovina po fer vrijednosti kroz dobit ili gubitak *Izvedena financijska imovina *Nefinancijska imovina ako je značajna za poslovanje subjekta *Financijske obveze po fer vrijednosti kroz dobit ili gubitak *Izvedene financijske obveze









PRILOG VI.

ZATVORENI FONDOVI

— Unos s oznakom „*” odnosi se na obvezne odnosno odgovarajuće informacije ako izdavatelj ne primjenjuje međunarodne standarde financijskog izvještavanja (MSFI). Izdavatelj može pod drugačijim naslovom navesti informacije koje su suštinski jednake onima iz tablice ako se u njegovim financijskim izvještajima koristi taj drugačiji naslov.

— Unos s oznakom „#” znači da je informacija obvezna ako se pojavljuje drugdje u prospektu.

— Unos s oznakom „~” za zatvorene fondove odnosi se na ulaganja po fer vrijednosti kroz dobit ili gubitak na datum koji je jednak datumu neto vrijednosti imovine.







Tablica 1. Dodatne informacije relevantne za zatvorene fondove Rod dionice Ukupna neto vrijednost imovine Broj dionica/udjela ~Neto vrijednost imovine ili tržišna cijena/dionica/udio #Povijesni rezultati poslovanja fonda A XXX XX X Sveukupno Sveukupno







Tablica 2. Račun dobiti i gubitka zatvorenih fondova Godina Godina –1 Godina –2 Razdoblje tijekom godine Usporedno razdoblje iz prethodne godine *Ukupni neto prihodi/neto prihodi od ulaganja ili ukupni prihodi prije operativnih rashoda *Neto dobit (gubitak) *Naknada za prinos (obračunata/isplaćena) *Naknada za upravljanje ulaganjima (obračunata/isplaćena) *Sve druge značajne naknade pružateljima usluga (obračunate/isplaćene) #Zarada po dionici







Tablica 3. Bilanca zatvorenih fondova Godina Godina –1 Godina –2 Razdoblje tijekom godine *Ukupna neto imovina #Omjer financijske poluge









PRILOG VII.

STROJNO ČITLJIVI PODACI KOJI SE DOSTAVLJAJU ESMA-I







Tablica 1. Broj Rubrika Podaci koji se dostavljaju Format i standard izvještavanja 1. Nacionalna identifikacijska oznaka Jedinstvena identifikacijska oznaka učitanog dokumenta koju dodjeljuje nacionalno nadzorno tijelo pošiljatelj dokumenta {ALPHANUM-50} 2. Srodna nacionalna identifikacijska oznaka Jedinstvena identifikacijska oznaka dokumenta na koju se odnosi učitani dokument, dodjeljuje je nacionalno nadzorno tijelo pošiljatelj dokumenta Ne dostavlja se ako ne postoji odnosna nacionalna identifikacijska oznaka {ALPHANUM-50} 3. Država članica pošiljateljica Oznaka zemlje države članice koja je odobrila učitani dokument ili kojoj je učitani dokument dostavljen {COUNTRYCODE_2} 4. Država članica primateljica Oznaka zemlje države članice ili država članica koje treba obavijestiti o učitanom dokumentu ili kojima ga treba dostaviti Ako se dokument dostavlja u nekoliko država članica, rubrika 4 ispunjava se za svaku državu članicu {COUNTRYCODE_2} 5. Vrsta dokumenta Vrsta učitanog dokumenta ili učitanih dokumenata Odabir s popisa unaprijed definiranih rubrika: — „BPFT” – Osnovni prospekt s konačnim uvjetima — „BPWO” – Osnovni prospekt bez konačnih uvjeta — „STDA” – Samostalni prospekt — „REGN” – Registracijski dokument — „URGN” – Univerzalni registracijski dokument — „SECN” – Obavijest o vlasničkim vrijednosnim papirima — „FTWS” – Konačni uvjeti, uključujući sažetak pojedinačnih pitanja koja su im priložena — „SMRY” – Sažetak — „SUPP” – Dopuna — „SUMT” – Prijevod sažetka — „COAP” – Potvrda odobrenja — „AMND” – Izmjena Ako se dostavlja više dokumenata, rubrika [5] ispunjava se opisom svakog pojedinačnog dokumenta 6. Vrsta strukture Odabrani format prospekta Odabir s popisa unaprijed definiranih rubrika: — „SNGL” – Prospekt sastavljen kao jedinstveni dokument — „SPWS” – Prospekt sastavljen od zasebnih dokumenata sa sažetkom — „SPWO” – Prospekt sastavljen od zasebnih dokumenata bez sažetka 7. Datum odobrenja ili podnošenja Datum odobrenja ili podnošenja učitanog dokumenta {DATEFORMAT} 8. Jezik Jezik EU-a na kojem je sastavljen učitani dokument {LANGUAGE} 9. Standardizirano ime ponuditelja Ime i prezime ponuditelja ako je riječ o fizičkoj osobi Ako se dostavlja obavijest o više ponuditelja, rubrika [9] ispunjava se za svakog ponuditelja {ALPHANUM-280} 10. Standardizirano ime jamca Ime i prezime jamca ako je riječ o fizičkoj osobi Ako se dostavlja obavijest o više jamaca, rubrika [10] ispunjava se za svakog jamca {ALPHANUM-280} 11. LEI izdavatelja Identifikacijska oznaka pravnog subjekta izdavatelja Ako se dostavlja obavijest o više izdavatelja, rubrika [11] ispunjava se za svakog izdavatelja {LEI} 12. LEI ponuditelja Identifikacijska oznaka pravnog subjekta ponuditelja Ako se dostavlja obavijest o više ponuditelja, rubrika [12] ispunjava se za svakog ponuditelja {LEI} 13. LEI jamca Identifikacijska oznaka pravnog subjekta jamca Ako se dostavlja obavijest o više jamaca, rubrika [13] ispunjava se za svakog jamca {LEI} 14. Boravište ponuditelja Boravište ponuditelja ako je riječ o fizičkoj osobi Ako se dostavlja obavijest o više ponuditelja, rubrika [14] ispunjava se za svakog ponuditelja {COUNTRYCODE_2} 15. Boravište jamca Boravište jamca ako je riječ o fizičkoj osobi Ako se dostavlja obavijest o više jamaca, rubrika [15] ispunjava se za svakog jamca {COUNTRYCODE_2} 16. FISN Kratko ime financijskog instrumenta za vrijednosni papir Ova se rubrika ponavlja za svaki ISIN {FISN} 17. ISIN Međunarodni identifikacijski broj vrijednosnih papira {ISIN} 18. CFI Klasifikacijska oznaka financijskog instrumenta Ova se rubrika ponavlja za svaki ISIN {CFI_CODE} 19. Valuta izdanja Oznaka valute u kojoj je iskazana nominalna ili zamišljena vrijednost Ova se rubrika ponavlja za svaki ISIN {CURRENCYCODE_3} 20. Pojedinačna nominalna vrijednost vrijednosnih papira Nominalna ili zamišljena vrijednost svakog vrijednosnog papira u valuti izdanja Ova se rubrika ponavlja za svaki ISIN Rubrika se odnosi na vrijednosne papire utvrđene nominalne vrijednosti {DECIMAL-18/5} 21. Identifikacijska oznaka ili ime odnosnog instrumenta Oznaka ISIN odnosnog vrijednosnog papira/indeksa ili, ako ISIN ne postoji, ime odnosnog vrijednosnog papira/indeksa Košaricu vrijednosnih papira treba na odgovarajući način označiti Rubrika se odnosi na vrijednosne papire s definiranim odnosnim instrumentom Ova se rubrika ponavlja za svaki ISIN takvih vrijednosnih papira Za jedinstveni odnosni instrument: — Ako vrijednosni papir ili indeks imaju ISIN: {ISIN} — Ako indeks nema ISIN: {INDEX} — U protivnom: {ALPHANUM-50} Za nekoliko odnosnih instrumenata (više od jedan): „BSKT” 22. Datum dospijeća ili isteka vijeka trajanja Datum dospijeća ili datum isteka vijeka trajanja vrijednosnog papira, ako je primjenjivo Ova se rubrika ponavlja za svaki ISIN Rubrika se odnosi na vrijednosne papire utvrđenog dospijeća {DATEFORMAT} Za vrijednosne papire bez dospijeća u rubriku 22 upisuje se vrijednost 9999-12-31. 23. Ponuđeni volumen Broj ponuđenih vrijednosnih papira Rubrika se odnosi samo na vlasničke vrijednosne papire Ova se rubrika ponavlja za svaki primjenjivi ISIN {INTEGER-18} Unosi se jedna vrijednost, opseg vrijednosti ili maksimalna vrijednost 24. Ponuđena cijena Ponuđena cijena po vrijednosnom papiru, u novčanoj vrijednosti. Valuta cijene je valuta izdanja Rubrika se odnosi samo na vlasničke vrijednosne papire Ova se rubrika ponavlja za svaki primjenjivi ISIN {DECIMAL-18/5} Unosi se jedna vrijednost, opseg vrijednosti ili maksimalna vrijednost „PNDG” ako ponuđena cijena nije dostupna nego se očekuje „NOAP” ako se ponuđena cijena ne primjenjuje 25. Ponuđena naknada Ukupna ponuđena količina, u novčanoj vrijednosti u valuti izdanja Ova se rubrika ponavlja za svaki ISIN {DECIMAL-18/5} Unosi se jedna vrijednost, opseg vrijednosti ili maksimalna vrijednost „PNDG” ako ponuđena naknada nije dostupna nego se očekuje „NOAP” ako se ponuđena naknada ne primjenjuje 26. Vrsta vrijednosnog papira Klasifikacija kategorija vlasničkih i nevlasničkih vrijednosnih papira Ova se rubrika ponavlja za svaki ISIN Odabir s popisa unaprijed definiranih rubrika: Vlasnički vrijednosni papiri — „SHRS”: Dionica — „UCEF”: Udio ili dionica u zatvorenim fondovima — „CVTS”: Konvertibilni vrijednosni papir — „ ►M1 DPRS ◄ ”: Potvrda o deponiranim dionicama — „OTHR”: Drugi vlasnički vrijednosni papiri Dužnički vrijednosni papiri — „DWLD”: Dužnički vrijednosni papiri pojedinačne nominalne vrijednosti od najmanje 100 000 EUR — „DWHD”: Dužnički vrijednosni papiri pojedinačne nominalne vrijednosti manje od 100 000 EUR — „DLRM”: Dužnički vrijednosni papiri pojedinačne nominalne vrijednosti manje od 100 000 EUR kojima se trguje na uređenom tržištu kojemu mogu pristupiti samo kvalificirani ulagatelji. „ABSE”: Vrijednosni papiri osigurani imovinom „DERV”: Izvedeni vrijednosni papiri 27. Vrsta ponude ili uvrštenja Taksonomija u skladu s Uredbom o prospektu, Direktivom MiFID i Uredbom MIFIR Odabir s popisa unaprijed definiranih rubrika: — „IOWA”: Inicijalna ponuda bez uvrštenja za trgovanje ili na burzu — „SOWA”: Sekundarna ponuda bez uvrštenja za trgovanje ili na burzu — „IRMT”: Inicijalno uvrštenje za trgovanje na uređenom tržištu — „IPTM”: Inicijalno uvrštenje za trgovanje na uređenom tržištu nakon prethodnog trgovanja na multilateralnoj trgovinskoj platformi (MTP) — „IMTF”: Inicijalno uvrštenje za trgovanje na MTP-u s javnom ponudom — „SIRM”: Sekundarno izdanje na uređenom tržištu ili MTP-u 28. Obilježja mjesta trgovanja na kojem je vrijednosni papir inicijalno uvršten za trgovanje Taksonomija u skladu s Uredbom o prospektu, Direktivom MiFID i Uredbom MIFIR Odabir s popisa unaprijed definiranih rubrika: — „RMKT”: Uređeno tržište otvoreno svim ulagateljima — „RMQI”: Uređeno tržište, ili njegov dio, dostupno samo kvalificiranim ulagateljima — „MSGM”: MTP koji je rastuće tržište MSP-ova — „MLTF”: MTP koji nije rastuće tržište MSP-ova 29. Obveze objavljivanja Broj priloga u skladu s kojim je prospekt sastavljen na temelju Delegirane uredbe Komisije (EU) [] Ako se dostavlja više priloga, rubrika 29 ispunjava se za svaki prilog {INTEGER-2} od 1 do [29] 30. Kategorija prospekta EU-a za rast Razlog zbog kojega se koristi prospekt EU-a za rast Odabir s popisa unaprijed definiranih rubrika: — „S15 A”: MSP u skladu s člankom 15. stavkom 1. točkom (a) Uredbe o prospektu — „I15B”: Izdavatelj koji nije MSP u skladu s člankom 15. stavkom 1. točkom (b) Uredbe o prospektu — „I15C”: Izdavatelj koji nije MSP u skladu s člankom 15. stavkom 1. točkom (c) Uredbe o prospektu — „O15D”: Ponuditelj vrijednosnih papira u skladu s člankom 15. stavkom 1. točkom (d) Uredbe o prospektu







Tablica 2. Simbol Vrsta podataka Definicija {ALPHANUM-n} Najviše n slovno-brojčanih znakova Rubrika za slobodan unos teksta {CFI_CODE} 6 znakova Oznaka CFI, kako je definirano normom ISO 10962 {COUNTRYCODE_2} 2 slovno-brojčana znaka Dvoslovna oznaka države, kako je definirano normom ISO 3166–1 {DATEFORMAT} Datumi u sljedećem formatu: GGGG-MM-DD Datumi se unose prema koordiniranom svjetskom vremenu (UTC) Format datuma u skladu s normom ISO 8601 {LANGUAGE} Dvoslovna oznaka ISO 639-1 {LEI} 20 slovno-brojčanih znakova Identifikacijska oznaka pravnog subjekta kako je definirano normom ISO 17442 {FISN} 35 slovno-brojčanih znakova sljedeće strukture Oznaka FISN, kako je definirano normom ISO 18774 {ISIN} 12 slovno-brojčanih znakova Oznaka ISIN, kako je definirano normom ISO 6166 {CURRENCYCODE_3} 3 slovno-brojčana znaka troslovna oznaka valute, kako je definirano normom ISO 4217 o oznakama valuta {DECIMAL-n/m} Decimalni broj od ukupno najviše n znamenki od kojih najviše m znamenki može biti dio decimale Numerička rubrika Decimalni razdjelnik je „.” (točka) Vrijednosti se zaokružuju, a ne skraćuju {INTEGER-n} Cijeli broj s ukupno najviše n znamenki Numerička rubrika {INDEX} 4 slovna znaka „EONA” – EONIA „EONS” – EONIA SWAP „EURI” – EURIBOR „EUUS” – EURODOLLAR „EUCH” – EuroSwiss „GCFR” – GCF REPO „ISDA” – ISDAFIX „LIBI” – LIBID „LIBO” – LIBOR „MAAA” – Muni AAA „PFAN” – Pfandbriefe „TIBO” – TIBOR „STBO” – STIBOR „BBSW” – BBSW „JIBA” – JIBAR „BUBO” – BUBOR „CDOR” – CDOR „CIBO” – CIBOR „MOSP” – MOSPRIM „NIBO” – NIBOR „PRBO” – PRIBOR „TLBO” – TELBOR „WIBO” – WIBOR „TREA” – Riznica „SWAP” – Ugovor o razmjeni „FUSW” – Terminski ugovor o razmjeni